**UNIVERZITET U SARAJEVU**

**FAKULTET ZA UPRAVU**

**pridružena članica**

Na osnovu članova 32. i 106. Zakona o visokom obrazovanju Kantona Sarajevo („Službene novine Kantona Sarajevo“, broj: 36/22), prethodne saglasnosti Ministarstva za nauku, visoko obrazovanje i mlade Kantona Sarajevo za raspisivanje Konkursa broj 27/03-34-17044-2/23 od 09.06.2023. godine, Odluke Vlade Kantona Sarajevo o broju i strukturi studenata koji se mogu upisati u prvu godinu prvog ciklusa studija i integriranog studija i drugog ciklusa studija na Univerzitetu u Sarajevu u akademskoj 2023/2024. godini, broj: 02-04-25971-13/23 od 08.06.2023. godine i Odluke Vijeća Fakulteta za upravu u Sarajevu o raspisivanju konkursa za prijem i upis studenata u I (prvu) godinu dvogodišnjeg stručnog studija „Informacione tehnologije u upravi“ na Fakultetu za upravu u Sarajevu-pridruženoj članici Univerziteta u Sarajevu za akademsku 2023/2024. godinu broj: 286-6/23 od 05.06.2023. godine, Fakultet za upravu u Sarajevu o b j a v l j u j e

**K O N K U R S**

**za upis studenata u prvu godinu dvogodišnjeg stručnog studija “Informacione tehnologije u upravi”**

**u akademskoj 2023/2024. godini**

Fakultet za upravu u Sarajevu vrši upis studenata u I (prvu) godinu dvogodišnjeg stručnog studija “Informacione tehnologije u upravi” u akademskoj 2023/2024. godini, za ukupno 55 studenata i to:

|  |  |  |  |
| --- | --- | --- | --- |
|  | **Redovni samofinansirajući studij** | **Vanredni studij Str.d.** | **UKUPNO** |
| **Stručni studij “Informacione tehnologije u upravi”** | **25** | **25 5** | **55** |

Studij se organizuje prema pravilima i procedurama Bolonjskog procesa, u skladu sa članom 91. stav (3) Zakona o visokom obrazovanju Kantona Sarajevo („Službene novine Kantona Sarajevo“, broj: 36/22) u trajanju od 2 (dvije) godine i nosi ukupno **120 ECTS**bodova, na osnovu kojeg se osigurava prohodnost na prvi ciklus studija.

Studij se realizuje u saradnji sa Prirodno-matematičkim fakultetom Univerziteta u Sarajevu.

Uspješnim završetkom stručnog studija “Informacione tehnologije u upravi” stiče se stručno zvanje:

–          **Stručni specijalista informacionih tehnologija u upravi**je osoba koja je osposobljena za rad na informatičkim poslovima u državnoj službi, javnim preduzećima i ustanovama, kao i drugim institucijama, na poslovima i zadacima na kojima se traže informatička znanja, donošenje najznačajnijih odluka, rad na procesima unaprijeđenje efikasnosti i efektivnosti upravne regulacije u ukupnom sistemudržavne vlasti, kao i na strateškom planiranju te kreiranju i provođenju informatizacije u upravi.

Studentima koji su završili dvogodišnji studij „Informacione tehnologije u upravi“ priznaje se nastavak studija na I ciklusu studija na Fakultetu za upravu bez obaveze polaganja dodatnih predmeta. Ovim studentima izvršiće se priznavanje relevantnih predmeta na studijskom programu „e-Uprava“ i mogu upisati III godinu studija.

Za pravo učešća na Konkursu za upis na stručni studij nije neophodno da je prethodno završen neki drugi ciklus studija, svi zainteresirani kandidati koji imaju završenu minimalno srednju školu u trajanju od četiri godine ili ekvivalent, i koji izvrše blagovremenu prijavu mogu se upisati na isti. Pravo upisa pod jednakim uvjetima imaju državljani Bosne i Hercegovine i strani državljani sa završenom srednjom školom u četverogodišnjem trajanju u Bosni i Hercegovini, kao i kandidati koji su srednju školu završili izvan Bosne i Hercegovine, a za koje je nakon postupka nostrifikacije odnosno ekvivalencije utvrđeno da imaju završeno adekvatno obrazovanje za nastavak školovanja. Izuzetno, kandidati koji su srednju školu završili izvan Bosne i Hercegovine imaju pravo učešća na Konkursu i prije izvršene nostrifikacije odnosno ekvivalencije svjedočanstva o završenom srednjem obrazovanju u inozemstvu, ali se u prvu godinu studija mogu upisati nakon izvršene nostrifikacije odnosno ekvivalencije o završenom srednjem obrazovanju u inozemstvu, a najkasnije do početka akademske 2023/2024. godine.

Školarina za jednu studijsku godinu na stručnom studiju iznosi 2.500,00 KM, u koju je uključena obavezna literatura, predavanja, ispiti, izdavanje uvjerenja i dr. Postoji mogućnost kreditiranja preko SBERBANK, bez kamate i troškova obrade kredita.

**Prijava kandidata na Konkurs za upis u prvu godinu stručnog studija provodi se isključivo online putem Informacionog sistema eUNSA, preko web stranice** [**www.upis.unsa.ba**](http://www.upis.unsa.ba), **i to u dva prijavna roka:**

1. **Prvi prijavni rok: od 12.06.2023. godine do 07.07.2023. godine (Preliminarna rang lista kandidata sa prvog prijavnog roka koji ispunjavaju uslov za upis na Fakultet za upravu Univerziteta u Sarajevu bit će objavljena dana 10.07.2023. godine);**
2. **Drugi prijavni rok: od 28.08.2023. godine do 15.09.2023. godine (Preliminarna rang lista kandidata sa drugog prijavnog roka koji ispunjavaju uslov za upis na Fakultet za upravu Univerziteta u Sarajevu bit će objavljena dana 18.09.2023. godine).**

**Fakultet daje mogućnost kandidatima da lično predaju dokumente u studentskoj službi Fakulteta za upravu u Sarajevu ul. Igmanska 40 A, 71 320 Vogošća, ili putem e-mail adrese** [fakultet@fu.unsa.ba](mailto:fakultet@fu.unsa.ba), **u terminima ponedjeljak-četvrtak od 10:00 do 17:00 sati, petak od 08:00 do 12:00 sati, počevši već od 12.06.2023. godine.**

Uz zahtjev za upis kandidati predaju:

1. Originalna svjedočanstva o završenim razredima srednje škole završene u Bosni i Hercegovini u četverogodišnjem trajanju, odnosno odgovarajuće nostrificirane dokumente za kandidate koji srednju školu nisu završili u Bosni i Hercegovini (ukoliko su dokumenti u postupku nostrifikacije, prilažu se prevedeni i od sudskog tumača ovjereni dokumenti),
2. Originalnu diplomu o završenoj srednjoj školi,
3. Izvod iz matične knjige rođenih (ne stariji od šest mjeseci),
4. Uvjerenje o državljanstvu (ne starije od šest mjeseci),
5. Dvije fotografije za Indeks dimenzija 4x6 cm,
6. Zahtjev za upis (možete ga preuzeti sa web stranice Fakulteta za upravu u Sarajevu <https://www.fu.unsa.ba/> ili u studentskoj službi) i
7. Dokaz o uplati školarine.

Detaljnije informacije o studiju, kao i druge informacije vezane za uslove studija, mogu se dobiti na <http://www.fu.unsa.ba/>, na e-mail adresi [fakultet@fu.unsa.ba](mailto:fakultet@fu.unsa.ba), na kontakt telefon 033 553 837 ili u studentskoj službi Fakulteta na adresi Igmanska 40 A, 71 320 Vogošća.

**Uprava Fakulteta**